Source: http://karterites.tlap.hu/karterites-hirek-erdekessegek/
Timestamp: 2018-07-19 03:24:38+00:00

Document:
Kártérítés - hírek, érdekességek - Kártérítés.tlap.hu
Kártérítés - hírek, érdekességek képes leírás - Kártérítés.tlap.hu
Itt vagy: karterites.tlap.hu » Kártérítés - hírek, érdekességek
Balesetveszélyes volt a korlát, mégsem kap kártérítést
Gőgösné Ács Ágnes nem kap kártérítést, sem a közüzemi szolgáltatótól, sem a térségi hulladékkezelő társulástól - erről kapott tájékoztatást a minap. Ő az, akit három hónapja súlyos baleset érte a Munkácsy utcai hulladékkezelő szigeten. (lába beakadt az elkerítő korlátba).
Kártérítés a Contergan ausztrál áldozatainak
81 millió dolláros kártérítést kapnak a Thalidomide nevű gyógyszer ausztrál és új-zélandi áldozatai. A lepra ellenszereként ismert gyógyszert vény nélkül kapható nyugtatóként szedték nagyon sokan, évtizedekkel ezelőtt - később derült csak ki, hogy a szer súlyos születési rendellenességeket okoz. - A Thalidomide-katasztrófát alábecsülték, nem döbbentek rá időben, mekkora bajnak a felelőse. Az ügyben érintett személyek száma jócskán meghaladja azokat az adatokat, amelyek valaha is napvilágra kerültek. És nemcsak Ausztráliáról és Új-Zélandról van szó, hanem még nagyon, nagyon sok országról, ahová ez a rettenetes szer bekerülhetett - mondta Peter Gordon, az áldozatok ügyvédje. - Majdnem elsírtam magam, amikor hallottam, hogy menyertük a pert - mondta Monica McGhie, a szer egyik, most 50 éves áldozata. A nyugtató az ötvenes években volt forgalomban, állapotos nők reggeli rosszulétének enyhítésére szedték sokan, csaknem ötven országban lehetett hozzájutni. Több helyen Contergan néven árulták, de a legtöbb országban hatóanyaga, a thalidomid után Thalidomide néven lehetett hozzájutni. A szert csak 1961-ben vonták be, miután becslések szerint legkevesebb tízezer gyermek született súlyos rendellenességekkel, többnyire végtaghiánnyal miatta. Copyright &amp;mp;opy; 2013 euronews
'Kártérítést kapott a Costa Concordia magyar áldozatának családja 2013. 12. 02., 12:33Life.hu Címkék:Fehér Sándor, kártérítés, család, hegedűművész, áldozat, Costa Concordia, hősi halál Fehér Sándor rokonai 220 millió forintot kaptak kárpótlásként az olasz cégtől. Csaknem két évvel a Costa Concordia tragédiája után a hajótársaság kifizette a károsultakat és azok hozzátartozóját is, akik a süllyedő hajón lelték halálukat. A Blikk úgy tudja, a magyar hegedűművész, Fehér Sándor haláláért egymillió dollárt, több mint 220 millió forintot fizetett a Carnival cég kárpótlásként. ...'
Kártérítést kapnak a fukusimai lakosok
'Egy kormányzati békéltető testület első alkalommal ítélt meg kártérítést a 2011-ben balesetet szenvedett Fukusima-1 atomerőmű környékéről kitelepített embereknek. Az NHK japán hírtelevízió szerint a kártérítést egészségügyi indokokra hivatkozva adták meg. Ennek értelmében Iitate település Nagadoro kerületének 180 lakosa közül a terhes nők és a 18 éven aluliak egymillió, a többiek félmillió jent kapnak az erőművet üzemeltető TEPCO energiavállalattól.'
Életek elcserélése miatt fizet kártérítést egy japán kórház
http://vilag.transindex.ro 'Életek elcserélése miatt fizet kártérítést egy japán kórház Kártérítésre kötelezett a bíróság egy tokiói kórházat, ahol hatvan évvel korábban elcseréltek két kisbabát. Az egyik családban felnőtt gyerek kétévesen elvesztette apját, emiatt korán munkába kellett állnia, és tanulmányait is csak esti líceumban végezhette. A másik család viszont tehetősebb volt, itt az elcserélt gyermek egyetemet is végzett. A cserére azután jöttek rá, hogy a gazdagabb családban a testvérek gyanakodni kezdtek, DNS-tesztet végeztettek, majd felkutatták az igazi testvérüket. A döntés szerint a kórháznak 277 ezer eurót kell fizetnie a nehéz sorsban felnőtt férfinak amiatt, hogy a csere következtében elveszítette azt a lehetőséget, hogy egyetemre járhasson, és érzelmi sérüléseket szenvedett. (agerpres)'
http://vilag.transindex.ro/
Kártérítést kérnek a bajai videóügy szereplői
'Állásuk elvesztése miatt kártérítést követel az MSZP-től és a HVG.hu-tól a bajai videóhamisítási ügyben szereplő Kőrös Gusztáv és hat társa. Ha a követelésnek nem tesznek eleget, akkor beperlik a szocialistákat és a portált - írja a csütörtöki Magyar Nemzet online oldala. Bárándy György, aki Kőrös Gusztáv és társai jogi képviselője, a lapnak elmondta, Kőrösék szerint csapdába csalták és kihasználták őket, mert bár közreműködtek a videó elkészítésében, mindezt olyan felkérésre tették, hogy bemutassák: milyen trükköket alkalmaznak a választási csalások során, és hogy ilyen trükköknek nehogy eszközei legyenek a romák. ...' www.origo.hu
Kártérítés államosításért
'Megállapodtak a kártérítés összegéről Forrás: MTI | 2013. november 26. kedd 18:54 | Megállapodott az argentín állam és a Repsol spanyol olajipari konszern arról, hogy az argentín kormány mekkora kártérítést fizet, miután államosította az YPF energiaipari céget, a Repsol argentínai leányvállalatát.A megállapodásról a Télam argentín hírügynökség számolt be helyi idő szerint hétfőn az argentín gazdasági minisztériumra hivatkozva. Hírek szerint a megállapodás részeként az argentín állam és a spanyol cég egyaránt visszavonja az egymással szemben benyújtott kereseteket. Az egyezségről, amelyet szerdán még jóvá kell hagynia a Repsol igazgatótanácsának, további részleteket nem közöltek. A spanyol konszern szerint az YPF 2012. május 1-jén államosított 51 százalékos tulajdonrészének értéke 10,5 milliárd dollár (2300 milliárd forint). A megállapodás kidolgozásában részt vettek a spanyol La Caixa bank és a Pemex mexikói olajtársaság képviselői is. A barcelonai takarékpénztár 12 százalékos, a Pemex 9,4 százalékos tulajdonos az YPF cégben. Az egyezség hírére kedd délelőtt több mint 4 százalékkal drágultak a Repsol részvényei a madridi tőzsdén. ...'
Kartellbírság - egyedi kártérítési ügyekben közvetett szerep
'Per a kartellügyben Magyar Nemzet 2013. november 25., hétfő 10:44 Bírósági eljárás indult abban az ügyben, melyben a GVH szerint a bankok összejátszottak ügyfeleikkel szemben. Húsz panasz, illetve bejelentés és a bankok honlapján fellelhető információk elemzése alapján kezdődött meg az az ügy, amelyben a Gazdasági Versenyhivatal (GVH) a múlt héten megállapította: 12 pénzintézet 2011. szeptember 15. és 2012. január 30. között a hitelkiváltó hitelek nyújtásának korlátozása révén a fix árfolyamú végtörlesztések csökkentése érdekében összehangolta a stratégiáját - ezt nyilatkozta a Magyar Nemzetnek Juhász Miklós. A versenyhivatal elnöke hozzátette: a jogsértés súlyosságát mutatja, hogy az eljárás alá vont bankok annak ellenére következetesen kitartottak magatartásuk mellett, hogy a GVH 2011. november 23-án versenyfelügyeleti eljárást indított. ...'
Vezető hírügynökségek rekord kártérítést fizetnek a fotósnak
Forrás:Völgyi Attila fotóriporter blogja '1.2 milliós kártérítés Daniel Morel történelmi szerzőjogi perében csúfos vereséget szenvedtek a világ vezető hírügynökségei győzelmét korábban már kimondta a bíróság, az utolsó forduló tétje csupán a kártérítés és az erkölcsi győzelem mértéke volt. Végül a mágányos fotós elsöprő győzelmet aratott a világ két legnagyobb hírügynökségével szemben és a legmagasabb kártérítést, 1.2 millió dollárt ítéltek a World Press Photo díjas fotóriporternek. Az ügy háttere Az AFP és a Getty Images ellen folytatott per során a bíróság már korábban megállapította, hogy a két hírügynökség megsértette Daniel Morel szerzői jogait, mikor a fotós Twitteren közzétett képeit az engedélye nélkül letöltötték és partnereiknek értékesítették. Az tehát már egy éve egyértelművé vált, hogy a két ügynökségnek fizetnie kell. A bíróságnak már csak azt kellett most eldöntenie, hogy a történteket vajon szándékos jogsértésnek minősíti, vagy gondatlan hibának. További kérdés volt, hogy a két alperes hírügynökség milyen arányban osztozik majd a felelősségen és ennek fényében milyen kártérítést kell fizetniük. ...'
Túlfogyasztás miatt kártérítés
A C-Max Hybrid piacra dobásakor még az USA-ciklus szerinti 47 mpg (5,0 l/100 km) fogyasztást reklámoztak, ám a vásárlók ennél magasabb értékekről számoltak be. Be is perelték az autógyártót. A jogi eljárás még tart, de a Ford a szabványos fogyasztást ellenőrző EPA hatósággal folytatott konzultációt követően 43 mpg-re (5,5 l/100 km) csökkentette a C-Max Hybrid szabványos fogyasztását. Az eddigi vásárlóknak pedig 550 (készpénzes vásárló) vagy 325 (lízingelt autó) dollár kártérítést fizet, tehát lényegében beismerte, hogy nem valós adatot hirdetett. Amiben nem egyedül sáros. Az USA előírásai szerint ha több, hasonló tömegű autó ugyanazt a motor-váltó kombinációt használja, a gyártónak elég a tervezett legnagyobb darabszámban értékesítendő autó szabványos fogyasztását hitelesen lemérnie. Majd ezt az értéket használhatja a modellcsalád összes tagjánál. Jelen esetben a Ford Fusion Hybrid (Európában Mondeo-ként kapjuk majd meg) a testvérmodellje a C-Max Hybridnek, és előbbinél mérték az 5,0 l/100 km-es átlagot.
Kártérítést fizet a Samsung, mert másolja az Apple modelljeit
Százmilliókat fizet a Samsung az Apple-nek azután, hogy a kaliforniai bíróság igazat adott az Apple-nek. A két informatikai óriáscég két éve küzd egymással különféle bíróságokon. A vád mindig az, hogy a Samsung másolja az Apple modelljeit. Ezúttal az Apple majdnem 380 millió dollárt követelt, de a bíróság csak 290 milliót ítélt meg.
Milliárdos kártérítés a pénzügyi válságért
A JPMorgan 13 milliárd dolláros kárrendezést fizet ki azért, hogy megszüntessék az ellene folyó polgári peres eljárásokat, amelyeket a 2008-as pénzügyi válságot megelőző derivatív ügyletei miatt indítottak - jelentette be kedden hivatalosan a legnagyobb vagyonnal rendelkező amerikai bank és az amerikai igazságügyi minisztérium.A JPMorgan és az igazságügyi tárca egy hónappal ezelőtt kötött előzetes egyezséget a bedőlt kockázatos jelzálog-alapú ügyletekről. A megállapodást a minisztérium a legnagyobb kárrendezésnek minősítette, amelyet az Egyesült Államokban valaha is egyetlen entitással megkötöttek. A JPM és leányvállalatai kockázatos jelzálog-papírokat hozott forgalomba, amelyek nagyban hozzájárultak a 2008-as pénzügyi válság kialakulásához.A megállapodás részeként a bank elismerte, hogy súlyosan félrevezette a befektetőket, és megígérte, hogy együttműködik a hatóságokkal.
http://figyelo.hu/
Kártérítést fizet a szlovén egyház
Kártérítést fizet a szlovén egyház szexuális visszaélés miatt Mintegy 80 ezer euró (23 millió forint) kártérítés kifizetésére kötelezte a római katolikus egyházat Szlovénia legfelsőbb bírósága egy asszony ügyében, akit gyerekkorában szexuálisan zaklatott egy helyi plébános.Mintegy 80 ezer euró (23 millió forint) kártérítés kifizetésére kötelezte a római katolikus egyházat Szlovénia legfelsőbb bírósága egy asszony ügyében, akit gyerekkorában szexuálisan zaklatott egy helyi plébános. A testület egy korábbi, elsőfokú ítéletet erősített meg precedensértékű döntésével - közölte a Delo című szlovén napilap. A kártérítést a végzés alapján a maribori érsekségnek, a celjei püspökségnek, valamint Artice település plébániájának kell fedezni. Az ügyben érintett, időközben elhunyt férfi az ország délkeleti részén fekvő Articében dolgozott lelkészként. A szexuális visszaélés áldozata, egy jelenleg 30 éves nő kétszer nyert pert a szlovén egyház ellen. Első alkalommal, két éve 50 ezer euró kártérítést ítélt meg neki a bíróság. Tavaly tavasszal fellebbezési eljárás során 80 ezer euróra emelték az összeget, amelyet jelenleg másodfokon is megerősített a szlovén bírói testület.
Szeretője feleségének fizet kártérítést a török nő
Csaknem 30 ezer eurónyi (mintegy 9 millió forintnyi) kártérítést köteles fizetni egy török nő szeretője feleségének, mivel a házasságon kívüli kapcsolat tönkretett egy családot. A döntéssel az antalyai bíróság egy helyi politikus megcsalt felesége panaszának adott helyt - közölték török újságok kedden. A csalfa férjnek nem kell fizetnie félrelépéséért. Mustafa Gül kerületi polgármesternek - aki feleségével már válófélben van - titkolt kapcsolatából gyermeke is született. Két évvel ezelőtt a megcsalt feleség beperelte férje szeretőjét és kártérítést követelt. A szerető ügyvédje viszont hangsúlyozta, hogy a feleség tudott férje tizenöt éve tartó kapcsolatáról és el is fogadta azt. A bíró végül a panaszosnak adott igazat. Döntését azzal indokolta, hogy a család a törvények különleges védelme alatt áll, a társadalom értékrendszerében kiemelt helyet foglal el. A szerető pedig tudta, hogy nős férfival létesít kapcsolatot, a férfi családjában keletkező károk pedig elkerülhetetlenek voltak.
Bobbaleset: több mint félmillió eurós kártérítés
Négy évvel ezelőtti, königssee-i balesete miatt 650 ezer eurós (körülbelül 195 millió forintos) kártérítést fizet az egykori orosz bobosnak, Irina Szkvorcovának a német sportági szövetség. A döntést csütörtökön közölte egy müncheni bíróság, hangsúlyozva, hogy a felek megállapodtak egymással az összegben. A 25 éves sportoló 2009-ben egy Európa Kupa-futam edzésén szenvedett súlyos balesetet. Ő és versenyzőtársa annak ellenére kapta meg az engedélyt a rajtolásra, hogy a pálya másik pontján egy férficsapat bobja is elindult. A két egység összeütközött, Szkvorcova pedig olyan súlyos sérüléseket szenvedett, hogy hetekig kómában feküdt, és azóta is tolószékhez van kötve. Orvosai szerint még további operációk várnak rá. Nemzeti Sport online 2013.11.14.
Kártérítés veszélyes szilikonmellekért
Egy francia bíróság azoknak a nőknek adott igazat, akik veszélyesnek minősített, ipari szilikonból készült mellimplantátumokat kaptak 2001 és 2010 között. A francia PIP (Poly Implant Prothese) cég olyan olcsó implantátumokat gyártott, amik orvosi szilikon helyett ipari szilikont tartalmaztak. A mostani perben azt a német céget ítélték kártérítésre, amelyik biztonságosnak nyilvánította a francia cég szilikonmelleit. A TÜV Rheinland korábban két Németországban indított pert is megnyert, a mostani elsőfokú ítélet szerint azonban az implantátumok eltávolításának költségeként fejenként 3000 euro kártérítést kell fizetnie. A céget hat forgalmazó és 1700 nő perelte összesen 50 millió euróra, mivel szerintük a vizsgálatoknak ki kellett volna szúrniuk a problémákat. INDEX hír 2013.11.14.
http://www.vasarnapihirek.hu/
Kártérítés a Vizoviczki ügyben gyanúsított főrendőrnek
Jogtalanul rúgták ki Kalmár Tamást, a Budapesti Rendőr-főkapitányság egykori főosztályvezetőjét, akit Vizoviczki László korrupciós ügyében gyanúsítanak. A Munkaügyi Bíróság nem jogerős ítélete szerint Kalmárt nem megfelelő módon mentették fel, ezért végkielégítést és kártérítést kell kapnia, összesen hétmillió forintot. (hvg)

References: bíróság 
 bíróság 
 bíróság 
 bíróság 
 bíróság 
 bíróság 
 Bíróság